CELEX: 32019R1935
Language: et
Date: 2019-05-13 00:00:00
Title: Komisjoni delegeeritud määrus (EL) 2019/1935, 13. mai 2019, millega muudetakse Euroopa Parlamendi ja nõukogu direktiivi (EL) 2016/97 seoses regulatiivsete tehniliste standarditega, millega kohandatakse eurodes baassummasid kindlustus- ja edasikindlustusvahendajate ametialase vastutuskindlustuse ning finantssuutlikkuse puhul (EMPs kohaldatav tekst)

22.11.2019   
               
               
                  ET
               
               
                  Euroopa Liidu Teataja
               
               
                  L 301/3
               
            
         KOMISJONI DELEGEERITUD MÄÄRUS (EL) 2019/1935,
         13. mai 2019,
         millega muudetakse Euroopa Parlamendi ja nõukogu direktiivi (EL) 2016/97 seoses regulatiivsete tehniliste standarditega, millega kohandatakse eurodes baassummasid kindlustus- ja edasikindlustusvahendajate ametialase vastutuskindlustuse ning finantssuutlikkuse puhul
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. jaanuari 2016. aasta direktiivi (EL) 2016/97, mis käsitleb kindlustustoodete turustamist, (1) eriti selle artikli 10 lõiget 7,
         ning arvestades järgmist:
         
                     (1)
                  
                  
                     Euroopa Kindlustus- ja Tööandjapensionide Järelevalve („EIOPA“) on kohustatud korrapäraselt läbi vaatama kindlustus- ja edasikindlustusvahendajate ametialase vastutuskindlustuse ja finantssuutlikkuse baassummad, et võtta arvesse Eurostati avaldatava Euroopa tarbijahinnaindeksi muutusi. Ajavahemikul 1. jaanuarist 2013 kuni 31. detsembrini 2017 on liidu jaoks Eurostati koostatav Euroopa tarbijahinnaindeks tõusnud 4,03 %. Seetõttu tuleks eespool nimetatud baassummasid selle protsendimäära võrra kohandada.
                  
               
                     (2)
                  
                  
                     Seepärast tuleks direktiivi (EL) 2016/97 vastavalt muuta.
                  
               
                     (3)
                  
                  
                     Selleks et liikmesriigid saaksid asjakohaseid baassummasid oma siseriiklikes sätetes kohandada ning kindlustus- ja edasikindlustusvahendajatel oleks piisavalt aega vajalike rakendusmeetmete võtmiseks, tuleks käesoleva määruse kohaldamist edasi lükata.
                  
               
                     (4)
                  
                  
                     Käesolev määrus põhineb EIOPA poolt komisjonile esitatud regulatiivsete tehniliste standardite eelnõul.
                  
               
                     (5)
                  
                  
                     EIOPA on korraldanud avalikud konsultatsioonid käesoleva määruse aluseks oleva regulatiivsete tehniliste standardite eelnõu kohta, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1094/2010 (2) artikli 37 kohaselt loodud kindlustuse ja edasikindlustuse sidusrühmade kogult,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Direktiivi (EL) 2016/97 muutmine
            Direktiivi (EL) 2016/97 artiklit 10 muudetakse järgmiselt:
            
                        1)
                     
                     
                        lõige 4 asendatakse järgmisega:
                        
                                    „4.
                                 
                                 
                                    Kindlustus- ja edasikindlustusvahendajatel peab olema kogu liidu territooriumi hõlmav ametialane vastutuskindlustus või kutsealasest ettevaatamatusest tingitud kohustuste katmiseks ettenähtud muu võrreldav tagatis, mille summa on vähemalt 1 300 380 eurot nõude kohta ja kokku 1 924 560 eurot aastas kõigi nõuete kohta, kui kindlustusandja, edasikindlustusandja või muu ettevõtja, kelle nimel kindlustus- või edasikindlustusvahendaja tegutseb või on volitatud tegutsema, ei ole juba andnud sellist kindlustust või samaväärset tagatist või kui selline ettevõtja ei ole endale võtnud täielikku vastutust vahendaja tegevuse eest.“;
                                 
                              
                  
                        2)
                     
                     
                        lõike 6 teise lõigu punkt b asendatakse järgmisega:
                        
                                    „b)
                                 
                                 
                                    nõue, et vahendaja finantssuutlikkus peab pidevalt olema 4 % aastas saadud kindlustusmaksetest ja vähemalt 19 510 eurot;“.
                                 
                              
                  
         
            Artikkel 2
            Jõustumine ja kohaldamise kuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas. Seda kohaldatakse alates [väljaannete talitusel palutakse sisestada kuupäev, mis on kuus kuud pärast jõustumise kuupäeva].
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. mai 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 26, 2.2.2016, lk 19.
         
            (2)  Euroopa Parlamendi ja nõukogu 24. novembri 2010. aasta määrus (EL) nr 1094/2010, millega asutatakse Euroopa Järelevalveasutus (Euroopa Kindlustus- ja Tööandjapensionide Järelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ (ELT L 331, 15.12.2010, lk 48).